VS00066489
Datum: 2016-05-28T02:00:00.000+02:00
datum_sodbe_i_stopnje: 2020-11-05T00:00:00.000Z
podrocje: višina odškodnine za nepremoženjsko škodo
institut: strah - telesne bolečine - zmanjšanje življenjske aktivnosti
skupina: poškodbe prsne in trebušne votline in njihove posledice
fischer: lahki primeri
odskodnina: 18.500 EUR
opombe: II DoR 393/2021: Predlog za dopustitev revizije tožene stranke je bil zavrnjen, ker ni izkazala odstopa od sodne prakse.
sodisce: Vrhovno sodišče

## Oškodovanec

**Spol:**

ženska

**Starostna skupina:**

od 30 do 35 let

34 letna oškodovanka.

## Škodni dogodek

Tožnica je pri spravljanju kock sena zaradi nepričakovanega premika traktorja izgubila ravnotežje ter padla z zadnjega dela nanj priklopljene nakladalke nazaj na tla.

## Poškodba

Zlom 9. prsnega vretenca.

## Telesne bolečine

9.500 EUR - stalne hude bolečine 3 dni po poškodbi, srednje hude še okoli mesec dni. Ves čas je nosila steznik, ki preprečuje boleče gibanje in s tem lajša bolečine. Bolečine so se v tem obdobju z gibanjem stopnjevale, vendar ne preko stopnje srednje hudih telesnih bolečin. Nadalje so bile 6 do 7 mesecev prisotne stalne lahke telesne bolečine; tudi v tem času je gibanje bolečine stopnjevalo, lahko tudi do občasnih kratkotrajnih srednje hudih fizičnih bolečin, nato so bolečine pričele popuščati. Občasne lahke fizične bolečine se še vedno lahko pojavljajo pri težjem fizičnem delu, dvigovanju težjih bremen, daljši prisilni drži ali daljših statičnih obremenitvah, ki pa se jim lahko tožnica do neke mere izogne, tako da stalnih lahkih bolečin ne doživlja. Občasne lahke telesne bolečine pri navedenih obremenitvah se bodo pojavljale tudi v bodoče, v obdobju povprečnega doživetja žensk.

#### Hospitalizacija

Hospitalizacija v SB od 28. 5. 2016 do 30. 5. 2016.

#### Nevšečnosti med zdravljenjem

Primarna zdravstvena oskrba v zdravstvenem domu, sprejem in hospitalizacija v SB, večkratno RTG slikanje, neugodne infuzije in jemanje zdravil oz. analgetikov, CT in MRI preiskava, dolgotrajno nošenje steznika (11 tednov), opravljanje fizikalnih terapij (v termah med 20. 9. 2016 in 30. 9. 2016 – 9 x, v centru - 15x, v SB v obdobju med 3. 1. 2017 in 12. 1. 2017 - 8x), številne kontrole pri zdravnikih specialistih in osebnem zdravniku ter prisilno mirovanje in počitek. Dolgotrajni bolniški stalež (do 21. 2. 2017) in nato delo v skrajšanem delovnem času (do 19. 5. 2017). Zdravljenje je bilo v celoti zaključeno šele 19. 5. 2017, trajalo je približno eno leto.

## Strah

1.800 EUR - tožnica je ob dogodku (padcu z višine) utrpela primarni strah v obliki hujše prestrašenosti, saj ni čutila nog in je šlo za dogodek, na katerega ni mogla vplivati. Sekundarni strah srednje stopnje je trajal 7 do 10 dni po poškodbi (v obliki zaskrbljenosti glede trajnih posledic pri gibanju in morebitnih bolečin), nato je postopoma popuščal. Nadaljnje 3 do 4 mesece je bil prisoten sekundarni strah lažje stopnje, kasneje le še občasno nekaj mesecev v obliki lažje zaskrbljenosti, ker stanje ni bilo popolnoma umirjeno in ni zmogla svojih običajnih obremenitev. Proti koncu zdravljenja je tudi občasna lažja zaskrbljenost popustila.

## Zmanjšanje življenjske aktivnosti

7.200 EUR - ugotovljena klinasta deformacija 9. prsnega vretenca, ki pa funkcionalno ni pomembna in je z medicinskega vidika zanemarljiva. Tožnici se težave pojavijo pri dvigovanju težjih bremen, lahko pri sunkovitih gibih, daljšem sedenju ali daljših statičnih obremenitvah, lahko so prisotne pri daljšem sedenju v službi ali pri domačih opravilih, bodisi v gospodinjstvu ali na kmetiji. Tožnici so dovoljene obremenitve v športu kot pred poškodbo. Sama poškodba ne zahteva omejitev in tožnica lahko, če nastopijo težave, obremenitve omeji, z rednim sistematskim treningom bi športe (kot so rekreativni tek, planinarjenje, košarka, odbojka) čez čas lahko zmogla; če bi se s takšnimi športi še sedaj vsaj deloma ukvarjala, bi bile težave zagotovo bistveno manjše, saj opustitev telesne aktivnosti stopnjuje težave pri statičnih obremenitvah.
Določene omejitve obstajajo, vendar so manjšega obsega. Tožnica je kljub določenim težavam (npr. v zvezi s sedečim delom z računalnikom) v celoti sposobna za delo v službi. Izvedenčeva ocena ZŽA je 6%, vendar tožnico njene omejitve psihično obremenjujejo.

---

Obligacijski zakonik (2001) - OZ člen 179